बेनि उनाव नुजाथियो बागसा जिल्ला दुलाराय बर’ फरायसा आफादनि आफादगिरि उमेस दैमारि, लेङाइ आफादगिरि बासिराम रामसियारिमोनजों लोगोसेनो जिल्लानि बिबानगिरि, मुसलपुर दख’रा दुलाराय बर फरायसा आफादनि आफादगिरि आरो गाहाइ नेहाथारिमोनजों लोगोसेनो ओन्सोलनि गोबां समाज सिबियारिमोनहाबो बिबार बावो । बिबार बावखांनायनायनि उनाव दाक्थार रबि बर’नि असे फिसाज्ला नासेन बड’साया बुंथियोदि गावनि बिफानि गोसोखांथियाव गायसंनाय मुसलपुर सहरनि 200 बिसना थानाय दाक्थार रबि बर’ सिभिल देहा फाहामसालिखौ अरायबो साखोन-सिखोनै लाखिनो नांगोन आरो देहा फाहामसालिआव नांगौ बादियै दाक्थार , नार्स आरो मावथिफोर गैया बेफोरखौ थाबैनो सुफुंनो नांगौ लोगोसेनो दाक्थार रबि बर’ हिन्जावसा गोजौ फरायसालिखौ थाबैनो सोरखारि फरायसालि खालामनो नांगौ होननानै बिटिआर खुंथायसिम खावलायहरो ।